Jason Micallef ġibed l-attenzjoni dwar dak li ġara fl-aħħar jiem fejn sar qtil ta' persuna innoċenti li kienet għaddejja għall-affari tagħha f'Tas-Sliema. Jason jibda billi jsemmi kif il-każ ġie mmexxi mill-awtoritajiet, u jsemmi anke r-reazzjonijiet li kellhom diversi Maltin u Għawdxin. Jason jikteb dwar il-fatt li f'Malta hawn "mostri" daqs kemm hemm madwar id-dinja, u li pajjiżna m'għandu xejn speċjali biex ma jiġrux mas-saqajn nies perikolużi. "Possibbli għadna naħsbu li pajjiżna jgħix ġo bozza? Naħsbu li dak li jseħħ fl-Ewropa jew kontinenti oħrajn ma jistax jiġri f'pajjiżna. Bħal dak li qallu għax aħna żgħar, nafu lil xulxin, ġenerużi, fl-Istrina kulħadd imur jiġri jidher biċ-ċekk tal-flus, u elf aġġettiv ieħor, allura dal-pajjiż mhux suppost li joħloq "mostri" li jwasslu għal atti makabri, u qtil tal-innoċenti, bħal dak tal-ewwel tas-sena? Daqshekk hu dejjaq il-ħsieb ta' dawk li jargumentaw b'dal-mod. Pajjiżna, u s-soċjetà tagħna nbidlet, u se tkompli tinbidel." Jason iħoss li dan hu fatt li l-awtoritajiet u s-soċjetà inġenerali ma jammettuhx u ma jitkellmux fuqu. Bħal diversi affarijiet oħra li m'humiex f'posthom. "M'għandix dubju li f'pajjiżna dal-fenomenu jeżisti, imma ħadd ma jitkellem dwaru, inkluż il-politiċi. Eżempju żgħir li jeżisti fostna. F'Malta, stazzjon lokali, għandu l-permess li jxandar priedki mimlijin odju, ħmerijiet, u fanatiċiżmu reliġjuż ieħor f'isem is-setta "River of Love". Dal-programmi ilhom is-snin jixxandru kull ġimgħa, u mhux l-ewwel darba li spiċċaw b'każijiet fil-qrati Maltin fejn ġie ppruvat li dak imxandar kien qed iwassal għal mibgħeda fuq ħaddieħor." Taqbel ma' dak li qal? Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo